ലാക്രിമൽ അപ്പാരറ്റസ്

മനുഷ്യരിൽ കണ്ണുനീർ ഉൽപാദനത്തിനും, അതിന്റെ ഡ്രെയിനേജിനുമുള്ള ഘടനകൾ ഉൾക്കൊള്ളുന്ന ഫിസിയോളജിക്കൽ സിസ്റ്റമാണ് ലാക്രിമൽ അപ്പാരറ്റസ് അല്ലെങ്കിൽ ലാക്രിമൽ സിസ്റ്റം എന്ന് അറിയപ്പെടുന്നത്.Cassin, B. and Solomon, S. Dictionary of Eye Terminology. Gainesville, Florida: Triad Publishing Company, 1990. താഴെ പറയുന്ന ഘടനകൾ ലാക്രിമൽ സിസ്റ്റത്തിന്റെ ഭാഗമാണ്: 

 മനുഷ്യ നേത്രത്തിന്റെ ഉപരിതലം നനവുള്ളതാക്കുന്ന കണ്ണുനീർ ഉൽപ്പാദിപ്പിക്കുന്ന ലാക്രിമൽ ഗ്രന്ഥി, ആക്സസറി ഗ്രന്ഥികൾ, അതിന്റെ ഡക്റ്റുകൾ എന്നിവ. ലാക്രിമൽ ഫോസയിൽ സ്ഥിതിചെയ്യുന്ന സീറസ് ഗ്രന്ഥിയാണ് ലാക്രിമൽ ഗ്രന്ഥി. ഇത് ഇംഗ്ലീഷ് അക്ഷരമാലയിലെ ജെ ആകൃതിയിലുള്ള ഗ്രന്ഥിയാണ്; 
 ലാക്രിമൽ കനാലികുലൈ, ലാക്രിമൽ സാക്ക്, നേസോലാക്രിമൽ ഡക്റ്റ്. കണ്ണിൽ നിന്നും കണ്ണുനീർ മൂക്കിലെ കാവിറ്റിയിൽ എത്തുന്നത് ഈ ഘടനകളിലൂടെയാണ്.  

ലാക്രിമൽ ഗ്രന്ഥിയിലേക്കുള്ള രക്ത വിതരണം നേത്ര ധമനിയുടെ ശാഖയായ ലാക്രിമൽ ആർട്ടറി വഴിയാണ്. കണ്ണുനീരിന്റെ കുറച്ച് ഭാഗം കണ്ണ് തുറന്നിരിക്കുമ്പോൾ ബാഷ്പീകരിക്കപ്പെടുന്നു, ബാക്കി ലാക്രിമൽ പങ്റ്റത്തിലൂടെ മൂക്കിലേക്ക് ഒഴുകുന്നു. പങ്റ്റത്തിലൂടെ പോകാൻ കഴിയുന്നതിലും കൂടുതൽ കണ്ണുനീർ ഉൽപ്പാദിപ്പിക്കപ്പെട്ടാൽ (ഉദാ: കരയുക) അത് കൺപോളകൾക്ക് മുകളിലൂടെ പുറത്തേക്ക് ഒഴുകും.

 പരാമർശങ്ങൾ 

പുറേക്കുള്ള കണ്ണികൾ

 Hixie.ch- ലെ ഡയഗ്രം

വർഗ്ഗം:നേത്ര ഘടന
വർഗ്ഗം:കണ്ണ്
വർഗ്ഗം:നേത്ര ഘടന